[{"text_idx": "#000000", "text": "Y byrraf o ddau lwybr trwy ddyffryn hanesyddol Cwm Penamnen"}, {"text_idx": "#000001", "text": "Cwm sy\u2019n arwain tua\u2019r de o bentref Dolwyddelan yw Cwm Penamnen . Gyda\u2019i ffordd Rufeinig hynafol a chastell canoloesol anferth, mae Penamnen hefyd yn gartref i lawer o drysorau hanesyddol llai adnabyddus y Parc Cenedlaethol."}, {"text_idx": "#000002", "text": "Bydd y daith gylchol hon yn cychwyn ym mhentref bychan Dolwyddelan ac yn dringo\u2019n raddol drwy goedwigoedd y dyffryn. Mae\u2019r llwybr yn dychwelyd i Ddolwyddelan ar hyd rhan o\u2019r ffordd Rufeinig hynafol, Sarn Helen."}, {"text_idx": "#000003", "text": "Mae posib crwydro Cwm Penamnen ar hyd dau lwybr gwahanol. Bydd y llwybr hirach, 3 awr, yn mynd a\u0302 chi i ben y dyffryn wrth ymyl godre dwyreiniol Moel Penamnen cyn dychwelyd i bentref Dolwyddelan. Bydd y dewis byrrach, 1 awr yn mynd a\u0302 chi draean o\u2019r ffordd i fyny\u2019r dyffryn cyn ymuno a\u0302\u2019r llwybr hirach er mwyn dychwelyd i Ddolwyddelan."}, {"text_idx": "#000006", "text": "Maes parcio gorsaf rheilffordd Dolwyddelan"}, {"text_idx": "#000008", "text": "Cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000012", "text": "Mae Castell Dolwyddelan yn rhan o gyfres o gestyll mynydd ledled Eryri y credir iddynt gael eu hadeiladu gan Llywelyn ap Iorwerth (Llywelyn Fawr). Roedd Dolwyddelan yn un o gadarnleoedd Cymreig ardal Conwy, gyda golygfeydd godidog o\u2019r mynyddoedd cyfagos."}, {"text_idx": "#000013", "text": "Llywelyn oedd tywysog Gwynedd o 1195\u20131240, a chodwyd Castell Dolwyddelan yn bwrpasol ar droad y 13g i amddiffyn bwlch y mynydd."}]